ઉલ્લેખનીય છે કે, રાહુલ ગાંધી આગામી ગુજરાત વિધાનસભાની ચૂંટણીને ધ્યાનમાં રાખતાં હાલ ત્રણ દિવસીય ગુજરાતની મુલાકાતે છે. સોમવારે પોતાની યાત્રાના પ્રથમ દિવસે રાહુલ ગાંધીએ પણ અમિત શાહના પુત્ર જય શાહનું નામ લઇને ભાજપ તથા પીએમ મોદી પર આકરા પ્રહારો કર્યા હતા. ત્યારે મંગળવારે અમિત શાહે કોંગ્રેસના ગઢ અમેઠીથી રાહુલ ગાંધી પર પ્રહારો કર્યા હતા. અમિત શાહે આગળ કહ્યું કે, ગુજરાતની જનતા વિકાસ જાણે છે. રાહુલ બાબા, તમે એ કહો કે તમે અમેઠીમાં શું કર્યું? અમેઠીમાં ત્રણ પેઢીથી રાહુલ ગાંધીના પરિવારનું રાજ છે અને આમ છતાં અમેઠીનો વિકાસ થયો નથી. તો તેઓ કયા મોઢે મોદી સરકારના ત્રણ વર્ષનો હિસાબ માંગે છે. ગુજરાતના દરેક ગામમા વીજળી છે, દરેક ઘરમાં પાણી છે. હવે યુપીને પણ ગુજરાત બનાવીશું, મોદી-યોગીની જોડી વિકાસની જોડી છે. 2019ની ચૂંટણીમાં હિસાબ આપીને મત માંગીશું.